  Туспуктэм: Удмуртиысь физкультурая но спортъя министерстволэн пресс-службаез Анжелика Тихонова корреспондент Удмуртиысь спортсменъёс Омскын Спортъя XIII огъяросси гужем гурт шудонъёсын кык медаль утӥзы ни. Со сярысь элькунысь физкультурая но спортъя министерстволэн пресс-службаез ивортӥз. Гира ӝутъянын Алексей Громов 68 килограммозь категориын кыкетӥ луиз. Ирина Заварухина 63 килограммозь категориын куинетӥ инты басьтӥз. Нош Алексей Панфиловлы но Катерина Заварухиналы призёръёс пӧлы сюрыны ӧжыт гинэ ӧз кылды. Алексей Панфилов 73 килограммозь категориын ньылетӥ луиз, нош Катерина Заварухина – 58 килограммозь категориын витетӥ. Ваньзы ик спортсменъёс Пичи Пурга ёрос понна ӵошатско. Пусъём, Омскын Спортъя огъяросси гужем гурт шудонъёс 26-31 пӧсьтолэзе ортчо. Отчы Россиысь 44 улосвылъёсысь но Белоруссиысь 1 сюрс 500 пала спортсменъёс пырисько. Соос 14 спорт амалъёсъя вожвылъясько. Удмуртия понна 37 спортсменъёс ӵошатскон. Соос полиатлонын, армрестлингын, лаптаын, гира ӝутъянын но шальы лэзьянын, озьы ик спортэн эшъяськись семьяос, скал кыскисьёс, турнасьёс но механизаторъёс пӧлын кужымзэс мертало. Тодэ вайытом, Удмуртиысь лаптаен шудӥсь нылкышноослэн командазы Россилэн Кубокез понна ӵошатсконъёсын кыкетӥ луиз. Тегъёс: Удмуртия Спорт гуртшудонъёс Россия  